三犯白苧歌・這天氣好難為，寒朔暮怎生教人捱過的。氈簾蕩蕩穿風力，
紗窗閃閃透寒威。獸炭火從爐上燒，羊羔酒泛杯中美。自尋思，閒究理；自尋思，閒究理：在地上者天，在天下者地。淨眼看其中，萬物原來皆二氣，在一生居一體。得一時過一日，諮嗟人去不歸兮，無聊長嘆息！看別人好夫妻，看別人好夫妻，相呼相喚相諧覓。盡將心事向人言，衷腸難盡矣。諮嗟人去不歸兮，無聊長嘆息：衣有衣，食有食，穿者任意穿，吃者任意吃，愛他人年少雙雙美。諮嗟人去不歸兮，無聊長嘆息。